סאלי הסלנגר

סאלי הסלנגר (באנגלית: Sally Haslanger; נולדה ב-1955) היא פילוסופית ופרופסור לפילוסופיה, העובדת במחלקת הבלשנות ופילוסופיה במכון הטכנולוגי של מסצ'וסטס (MIT)<ref></ref>. הסלנגר עוסקת בתחומים רבים כגון: מדעי החברה בעיקר בהקשר של מגדר וגזע, מטאפיזיקה, תורת ההכרה, פילוסופיה של השפה ופילוסופיה של הנפש. אחד מספריה זכה בפרס Joseph B. Gittler מטעם אוניברסיטת אוקספורד ב-2014 (פרס המוענק בכל שנה לאנשים שונים עבור תרומה יוצאת דופן לחקר הפילוסופיה במדעי החברה)<ref></ref>, היא החזיקה ב-Spinoza Chair of Philosophy באוניברסיטת אמסטרדם ב-2015 (מעמד המוענק לפילוסופים שונים מכל רחבי העולם)<ref></ref> ובשנת 2015 נבחרה להיות חלק מהאקדמיה האמריקאית של מדע ואומנות (באנגלית: American Academy of Arts & Sciences).<ref></ref>

== ביוגרפיה ==
==== ביוגרפיה מוקדמת והשכלה ====
סאלי הסלנגר נולדה בשנת 1955 בקונטיקט, ארצות הברית. בגיל 8 עברה לשריבפורט, לואיזיאנה, ארצות הברית. היא למדה בפנימייה נוצרית פרטית של הכנסייה האפיסקופלית של סטיפן הקדוש באוסטין, טקסס. בשנת 1972 היא התחילה את לימודיה האקדמיים בקולג' ריד, פורטלנד, אורגון, ארצות הברית, שם קיבלה תואר ראשון בפילוסופיה ודת ב-1977. את התואר השני קיבלה מאוניברסיטת וירג'יניה, את הדוקטורט עשתה באוניברסיטת קליפורניה (ברקלי, קליפורניה) בשנת 1985.

כיום הסלנגר נשואה לפילוסוף ופרופסור במכון הטכנולוגי של מסצ'וסטס, סטיפן יבלו ולהם שני ילדים שאימצו יחד.<ref name=":0"></ref>

העבודה הראשונה שלה הייתה באוניברסיטת קליפורניה שבאירוויין. מאז היא עבדה בעוד אוניברסיטאות כגון האוניברסיטה של פנסילבניה, האוניברסיטה של מישיגן, פרינסטון ומשנת 1998 במכון הטכנולוגי של מסצ'וסטס, שם היא עובדת עד היום. נוסף לאוניברסיטאות בהן הסלנגר הייתה חלק מצוות העבודה, היא גם מלמדת ומרצה באוניברסיטאות רבות אחרות.<ref name=":0" />

== מחקר ==
להסלנגר תחומי מחקר רבים שהשתנו לאורך השנים. בתחילת דרכה הסלנגר חקרה תורת ההכרה, מטאפיזיקה ופילוסופיה עתיקה (בייחוד זו של אריסטו). לאחר מכן, החלה להתעניין בפמיניזם ופילוסופיה פוליטית ופרסמה כמה ספרים ומאמרים בנושא. עבודותיה האחרונות עוסקות בנושאים שונים בהבניה חברתית כגון מגדר, גזע ודינמיקה משפחתית.<ref></ref>

בשנים האחרונות הסלנגר התמקדה בהבניה החברתית של נתונים טבעיים לכאורה כגון צבע שיער או צבע עיניים. במחקריה מבקשת הסלנגר להצביע על האופן בו נתון מולד ונטול משמעות זוכה לחשיבות על בסיס בחירות חברתיות להבדיל בין "גזעים" ומגדרים בקרב בני אדם. הסלנגר גם חוקרת איך ההבדלים הללו משפיעים או באים לידי ביטוי בחברה שאנחנו חיים בה כיום. על בסיס הטענה הזו, היא כתבה ספרים ומאמרים מצליחים כשהבולט מבניהם הוא ספרה "Resisting Reality"- ספר זה הוא מקבץ של מאמרים וטקסטים שכתבה במשך השנים כשהיא חוקרת הבניה חברתית וביקורת חברתית בין מגדר, גזע והחברה. ספר זה זכה בפרס (Joseph B. Gittler (award בשנת 2014 מטעם אוניברסיטת אוקספורד, בגלל החדשנות והתרומה שלו לפילוסופיה של מדעי החברה<ref name=":1"></ref>.

=== ספרים ===
סאלי הסלנגר פרסמה ספרים שונים והם:
<div class="mw-content-ltr">
* Theorizing Feminisms, (co-edited with Elizabeth Hackett), Oxford University Press, 2005
* Adoption Matters, (co-edited with Charlotte Witt), Cornell University Press, 2005
* Persistence, (co-edited with Roxanne Marie Kurtz), MIT Press, 2006
* Resisting Reality, Oxford University Press, 2012
* What is Race? Four Philosophical Views, (co-edited with Joshua Glasgow, Chike Jeffers, and Quayshawn Spencer), Oxford University Press, May 15, 2019
</div>

== פרסים ומענקים ==
במשך השנים סאלי הסלנגר קיבלה פרסים, מענקים ותארים שונים, הכל הודות לעבודה שלה, בין אם זה בתור פרופסורית, מרצה ומורה לתלמידים ובין אם זה בזכות עבודותיה וספריה:<ref></ref>
<div class="mw-content-ltr">
* Spinoza Chair of Philosophy at the University of Amsterdam, 2015
* Martin Luther King, Jr. Leadership Award at MIT, 2014
* President of the Eastern Division of the American Philosophical Association, 2013-2014
* Joseph B. Gittler award, 2012
* YWCA Cambridge Tribute to Outstanding Women, 2011
* Scots Philosophy Club Centenary Fellowship, St. Andrews University, St. Andrews, Scotland, August 2002
* American Council of Learned Societies Fellowship, Spring 2002. <ref></ref>
</div>

== פעילות חברתית ==
הסלנגר סאלי פועלת למען זכויות אדם בנוסף לעבודתה באוניברסיטאות השונות. מגיל צעיר ועד היום פעלה הסלנגר למען זכויות נשים וייצוג חברתי שוויוני בפילוסופיה, קביעת נהלים תקינים לטיפול וענישה על עבירות מין, הייתה המקימה של כוח המשימה למען נשים בפילוסופיה במכון הטכנולוגי של מסצ'וסטס (Women in Philosophy Task Force) והייתה מהמקימים של PIKSI-Boston, מחנה קיץ לסטודנטים לתואר ראשון למיעוטים.<ref></ref>

=== פמיניזם ===
סאלי הסלנגר היא פמיניסטית ופועלת למען זכויות ושוויון נשים כבר שנים רבות, כפי שהיא מוכיחה בספריה ומאמריה השונים העוסקים במגדר (בין השאר). היא טוענת שהרצון שלה להתעסק בנושא, הגיע בעיקר מהעובדה שבגיל צעיר (17), בפנימייה בה למדה (בפנימייה הנוצרית של סטיפן הקדוש) היא נאנסה עם איומים לחייה. הסלנגר מספרת כי אחרי המקרה הזה, היא הבינה שלא משנה מי או מה האדם או שום דבר לגביו כפרט יחיד, לא יכול להציל אותו/אותה מאלימות מינית.

בשנים שלאחר מכן, בתקופת לימודיה באוניברסיטת ברקלי בשנות ה-80 המוקדמות, היא הייתה חלק מוועדת נשיא האוניברסיטה שפעלה למען זכויות האדם על בסיס חוק פדרלי Title IX , בתקופה בה המאמצים הראשונים לכתיבת נהלים לטיפול נכון בתלונות של עבירות מיניות החלו. אף על פי שבאותה התקופה, הסלנגר חקרה נושא אחר והתמקדה בפילוסופיה עתיקה ולא בהבניה חברתית, הנושא עדיין הציק לה והיא פעלה למען שינוי לטובה בטיפול והתנהלות של האוניברסיטה כנגד עבירות מין.<ref name=":1" />

=== תורת הגזע ===
סאלי הסלנגר אומרת שמכיוון שבפמיניזם, תחום שהיא כבר התעניינה ועסקה בו, חוקרים את ההבדלים החברתיים הנוצרים דרך תופעה ביולוגית- פיזית, היה לה קשר לגזענות, שכן, גם בתורת הגזע חוקרים הבדלים כאלו בדרך דומה. כאשר היא ובן זוגה (שניהם לבנים) אימצו שני ילדים אפרו-אמריקאים, היא מספרת כי ההבדלים החברתיים נהיו יותר ברורים לה והיא התחילה להתעניין יותר לעומק בתורת הגזע והשפעת האופן בו החברה בוחרת להתייחס לצבע העור כגורם משמעותי לקביעת אורח החיים של הפרט והכלל כאחד בתוך החברה.<ref name=":1" />

== לקריאה נוספת ==
* מאמר שהסלנגר כתבה בנושא מגדר וגזע- [http://www.mit.edu/~shaslang/papers/WIGRnous.pdf ?Gender and Race: What are They? (What) Do We Want Them to Be]

*[http://web.mit.edu/~shaslang/papers/HaslangerWomeninPhil07.pdf (Changing the Ideology and Culture of Philosophy: Not by Reason (Alone]- מאת סאלי הסלנגר

== קישורים חיצוניים ==

* 

* · [https://sallyhaslanger.weebly.com/ האתר הרשמי של סאלי הסלנגר]
* · ראיון עם סאלי הסלנגר באתר [http://www.whatisitliketobeaphilosopher.com/#/sally-haslanger/ ?What Is It Like to Be a Philosopher]
* · [https://www.youtube.com/watch?v=J6mHFH1is3Q ראיון עם סאלי הסלנגר] בנושא מטאפיזיקה ב-YouTube

==הערות שוליים==

קטגוריה:פילוסופיות אמריקאיות
קטגוריה:פילוסופים אמריקאים
קטגוריה:בוגרות מכללת ריד
קטגוריה:בוגרי מכללת ריד
קטגוריה:בוגרות אוניברסיטת וירג'יניה
קטגוריה:בוגרי אוניברסיטת וירג'יניה
קטגוריה:בעלות תואר דוקטור מאוניברסיטת קליפורניה בברקלי
קטגוריה:בעלי תואר דוקטור מאוניברסיטת קליפורניה בברקלי
קטגוריה:סגל המכון הטכנולוגי של מסצ'וסטס
קטגוריה:נשים זוכות פרסים
קטגוריה:חברי האקדמיה האמריקאית לאמנויות ולמדעים
קטגוריה:אמריקאיות שנולדו ב-1955
קטגוריה:אמריקאים שנולדו ב-1955